b'\n_START_ARTICLE_\nGysinita-(Nd)\n_START_SECTION_\nCaracter\xc3\xadstiques\n_START_PARAGRAPH_\nLa gysinita-(Nd) \xc3\xa9s un carbonat de f\xc3\xb3rmula qu\xc3\xadmica Pb(Nd,La)(CO\xe2\x82\x83)\xe2\x82\x82(OH)\xc2\xb7H\xe2\x82\x82O. Va ser aprovada com a esp\xc3\xa8cie v\xc3\xa0lida per l\'Associaci\xc3\xb3 Mineral\xc3\xb2gica Internacional l\'any 1981. Cristal\xc2\xb7litza en el sistema ortor\xc3\xb2mbic. La seva duresa a l\'escala de Mohs es troba entre 4 i 4,5._NEWLINE_Segons la classificaci\xc3\xb3 de Nickel-Strunz, la gysinita-(Nd) pertany a "05.DC - Carbonats amb anions addicionals, amb H\xe2\x82\x82O, amb cations grans" juntament amb els seg\xc3\xbcents minerals: ancylita-(Ce), calcioancylita-(Ce), calcioancylita-(Nd), ancylita-(La), kozo\xc3\xafta-(Nd), kozo\xc3\xafta-(La), kamphaugita-(Y), sheldrickita, thomasclarkita-(Y), peterbaylissita, clearcreekita i niveolanita.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta a la mina Kasompi, a Swambo, Katanga, regi\xc3\xb3 de la Rep\xc3\xbablica Democr\xc3\xa0tica del Congo. Tamb\xc3\xa9 ha estat descrita en altres dos indrets: a la mina Sa Duchessa, a Oridda, a la prov\xc3\xadncia de Sardenya del Sud (It\xc3\xa0lia), i a la mina Gl\xc3\xbccksrad, a Oberschulenberg, Harz (Baixa Sax\xc3\xb2nia, Alemanya).'